Gaukås stasjon

Gaukås stasjon (Gaukaas til 1921) var en stasjon på Treungenbanen. Den åpnet da banen ble forlenget fra Åmli til Treungen i 1913. Statusen ble nedgradert til stoppested året etter og til holdeplass i 1928. Strekningen ble lagt om fra smalspor til normalspor i 1946, og trafikken ble nedlagt i 1967. Sporene ble fjernet i 1970.

Stasjonsbygningen stod klar året etter åpningen. Den ble i likhet med de andre på strekningen tegnet av Ivar Næss. Bygningen ble totalskadet av brann 1. august 2008. Den var da fraflyttet på grunn av en konflikt mellom eierne og et nærliggende lokalt søppeldeponi. Det står fortsatt et vanntårn langs traseen gjennom skogen øst for riksvei 41.

Litteratur

Eksterne lenker
 Norsk jernbaneklubb om Gaukås stasjon

Jernbanestasjoner på Treungenbanen
Jernbanestasjoner i Telemark
Samferdsel i Nissedal
Nedlagte jernbanestasjoner i Norge
Jernbanestasjoner åpnet i 1913
Nissedals historie